Obama: Evropa može da reši krizu
Lideri G20 su na kraju samita u Kanu usvojili akcioni plan o jačanju ekonomskog razvoja i otvaranju novih radnih mesta
Predsednik Obama rekao je novinarima na završetku samita G-20 da preostaje još „mnogo teškog posla“ da bi se rešila evropska dužnička kriza. Obama ističe da su evropski lideri postavili temelj rešenju planom koji predvidja smanjenje grčkog duga, dokapitalizaciju banaka i povećanje kreditnog fonda pomoći u slučaju potrebe za novim spasavanjem, Sada, kako je rekao, „evropski plan jednostavno mora da se sprovede.“ „“ Obama je takodje konstatovao da američka ekonomija ne daje željene rezultate, te da SAD uvidjaju da je njihov najvažniji zadatak da ubrzaju rast sopstvene ekonomije. On je takodje pohvalio Kinu što je na samitu pristala da preduzme dodatne korake da ojača sopstvenu ekonomiju i smanji veliki spoljnotrgovinski suficit koji je doveo do velikog deficita u trgovini sa SAD. Sastanak svetskih lidera odvijao se u znaku napetih razgovora o Grčkoj i budućnosti evra. Evropljani kao što je francuski predsednik Nikola Sarkozi pozdravili su odluku Atine da „ Medjutim, lideri EU i tržišta već gledaju mimo krize u Grčkoj, prema ozbiljnijoj pretnji za evro-zonu – Italiji. Treća najveća ekonomija evrozone smatra se suviše važnom da se može dozvoliti njeno bankrotstvo, pa su lideri pozdravili pristanak italijanskog premijera Silvija Berluskonija da dozvoli MMF-u da nadgleda italijanske ekonomske reforme. Kada je reč o predlozima da se uvede porez na finansijske transakcije, francuski predsednik Sarkozi rekao je da je osnovni cilj tog poreza da se pomogne rešavanju finansijske krize. Kako je saopštio predsednik Evropskog saveta Herman Van Rompuj, lideri G20 dogovorili su se da povećaju zalihe Međunarodnog monetarnog fonda kako bi doprineli suzbijanje evropske dužničke krize. Međutim, oblik dodatne pomoći MMF-u ostaje nedorečen, u trenutku kada se neke od najvećih svetskih ekonomija, kao što su Sjedinjene Države i Kina, suočavaju sa sopstvenim ekonomskim teškoćama.